Ilesia Ortodocsa - Biquipedia, a enziclopedia libre

# Ilesia Ortodocsa

### De Biquipedia

Distribuzión d'a Ortodocsia en o mundo por países. En fosco os países con mayorías ortodocsas e en claro os países con minorías ortodocsas importants.

A Ilesia Catolica Apostolica Ortodocsa ye una comunidat cristiana cuala antigüidat, seguntes a tradizión, biene d'os tiempos de Chesús e os doze apostols, á trabiés d'una suzesión apostolica sin d'entorrompir. Ye a terzera d'as tres grans ilesias u comunidaz cristianas, chunto á la Ilesia Catolica Romana e o conchunto d'ilesias protestants, e ha alto u baxo 215 millons de fiels en tot o mundo.

A Ilesia Ortodocsa ye a eredera de totas as comunidaz cristianas d'a metat oriental d'o Mediterranio. A suya dotrina teolochica s'establió en una serie de conzilios, d'os cualos os más importants son os Siet Conzilios Ecumenicos, que se zelebroron entre os sieglos IV e VIII. Dezaga de barios conflitos, a Ilesia Ortodocsa se deseparó de l'autual Ilesia Catolica en o dito Zisma d'Orient e Oczident, o 16 de chulio de 1054. O cristianismo ortodocso s'estendilló por Europa oriental grazias á lo prestichio d'o Imperio Bizantino e á la faina de numerosos grupos misioners.

En l'autualidat, o cristianismo ortodocso ye a relichión predominant en Grezia, Chipre, Rusia, Ucraína, Belarrusia, Serbia, Montenegro, Mazedonia, Bosnia e Erzegobina, Rumanía, Moldabia, Bulgaria, Cheorchia e Armenia. Debito á la emigrazión, existen tamién comunidaz importants en Estatos Unitos, Canadá e Australia.

A Ilesia Ortodocsa ye formata en reyalidat por barias ilesias autozefalas, que reconoxen l'autoridat, unicament simbolica, d'alcuerdo á lo patriarcato que correspondan (Patriarcato d'Antioquía, de Constantinopla, Patriarcato Grieco...).

Categoría: Ilesia Ortodocsa

##### Views

- Articlo
- Descusión
- Bersión autual

##### Mirar

##### En atras luengas

- العربية
- Asturianu
- Беларуская
- Български
- Bosanski
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- עברית
- Bahasa Indonesia
- Italiano
- 日本語
- 한국어
- Latina
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Runa Simi
- Română
- Русский
- Sicilianu
- Simple English
- Slovenčina
- Slovenščina
- Shqip
- Српски / Srpski
- Svenska
- Tok Pisin
- Tatarça
- Uyghurche‎ / ئۇيغۇرچە
- Українська
- Tiếng Việt
- 中文